Zhodnotenie finančných, ekonomických, environmentálnych vplyvov              a vplyvov na zamestnanosť

Predpoklad dopadu návrhu zákona o strelných zbraniach a strelive na štátny rozpočet

Ku dňu účinnosti zákona o zbraniach a strelive bude potrebné zabezpečiť vytlačenie Osvedčenia o vykonaní skúšky odbornej spôsobilosti držať alebo nosiť zbraň a strelivo v počte 100 000 kusov a nasledujúce dva roky po 50 000 kusov, čo bude pred účinnosťou zákona predstavovať sumu 100 000 Sk a za ďalšie dva roky po 50 000 Sk, spolu 200 000 Sk

Vyhotovenie zbrojných preukazov v počte 100 000 kusov a následne v ďalších dvoch rokoch po 50 000 kusov zbrojných  preukazov, čo bude pred vstupom do Európskej únie predstavovať sumu približne 2 000 000 Sk a následne v ďalších dvoch rokoch                          po 1 000 000 Sk, čo predstavuje  spolu sumu 4 000 000 Sk.

Taktiež bude potrené zabezpečiť vytlačenie 20 000 kusov zbrojných licencií a na obdobie ďalších dvoch rokov po 10 000 kusov zbrojných licencií. Pred vstupom do Európskej únie to bude predstavovať približne sumu 500 000 Sk a na obdobie ďalších dvoch rokov po 250 000 Sk, čo je spolu 1 000 000 Sk.
    
Preukaz zbrane pred vstupom do Európskej únie bude potrebné vytlačiť v počte          100 000 kusov a následne v ďalších dvoch rokoch po 150 000 kusov. Pred vstupom do Európskej únie to predstavuje sumu približne 2 000 000 Sk a na následné dva roky                    po 3 000 000 Sk. Spolu to predstavuje sumu 8 000 000 Sk.

Dňom vstupu Slovenskej republiky do Európskej únie bude Slovenská republika vydávať európsky zbrojný pas na prekračovanie štátnych hraníc so zbraňami a strelivom. Na zabezpečenie plnenia tejto úlohy bude nutné rok pred vstupom do Európskej únie vytlačiť asi 50 000 kusov európskych zbrojných pasov, v ďalšom období každoročne 50 000 kusov, celkovo 150 000 kusov, čo bude v roku pred vstupom Slovenskej republiky do Európskej únie predstavovať približne 1 500 000 Sk, a následne v ďalších dvoch rokoch po 1 500 000 Sk, teda celkom cca 4 500 000 Sk.

Pred vstupom do Európskej únie bude potrebné vytlačiť zbrojné preukazy, zbrojné oprávnenia, karty zbraní a európske zbrojné pasy v približnej celkovej hodnote 6 100 000 Sk a následne na ďalšie dva roky po 5 800 000 Sk, čo je spolu 17 700 000 Sk.
     
Návrh zákona nebude mať dopad na obyvateľov, na hospodárenie podnikateľskej sféry a iných právnických osôb, na zamestnanosť a ani na životné prostredie.